3. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ  υπ’ αριθ. 59 της 3/18 Απρ. 1980 (ΦΕΚ Α΄ 90) Περί εγκρίσεως αποφάσεως της Νομισματικής Επιτροπής «περί καθορισμού επιτοκίων των παρά Τραπέζαις προθεσμιακών καταθέσεων εις συνάλλαγμα επ’ ονόματι ομογενών εξωτερικού». Λαβόν υπ’ όψιν: 1.Τας διατάξεις της παρ. 3 του άρθρ. 2 του Ν.Δ. 588/1948 «περί ελέγχου της πίστεως», ως αύτη αντικατεστάθη υπό της παρ. 2 του άρθρ. 4 του Νόμ. 128/1975 «περί τροποποιήσεως και συμπληρώσεως διατάξεών τινων αναφερομένων εις την λειτουργίαν του χρηματοδοτικού συστήματος». 2.Το υπ’ αριθ. 645/20.3.1980 έγγραφον της Νομισματικής Επιτροπής, αποφασίζει: Εγκρίνει την, κατά την υπ’ αριθ. 231/18.3.1980 συνεδρίασιν της Νομισματικής Επιτροπής (Υποεπιτροπής Πιστώσεων), ληφθείσαν απόφασιν, έχουσαν ως ακολούθως: Θέμα 11ον Καθορισμός επιτοκίων των παρά Τραπέζαις προθεσμιακών καταθέσεων εις συνάλλαγμα επ’ ονόματι ομογενών εξωτερικού. Η Υποεπιτροπή Πιστώσεων, λαβούσα υπ’ όψιν: α)την υπ’ αριθ. 234/4/2.4.1979 απόφασιν της Νομισματικής Επιτροπής δια της οποίας εξουσιοδοτήθη η Υποεπιτροπή Πιστώσεων όπως καθορίζη τα επιτόκια των εις συνάλλαγμα καταθέσεων εις τας εν Ελλάδι λειτουργούσας Τραπέζας, β)την υπ’ αριθ. 226/1/20.11.1979 απόφασίν της, ως αύτη τροποποιηθείσα ισχύει σήμερον, δια της οποίας μεταξύ άλλων έχουν καθορισθή τα νυν ισχύοντα επιτόκια επί των εν θέματι καταθέσεων εις συνάλλαγμα, γ)τας υφισταμένας σήμερον συνθήκας εις την διεθνή χρηματαγοράν, απεφάσισε τα κάτωθι: 1.Καθορίζει ως ακολούθως τα επιτόκια των επ’ ονόματι ομογενών εξωτερικού καταθέσεων εις συνάλλαγμα των εκχωρουμένων έναντι δραχμών εις την Τράπεζαν της Ελλάδος: α)Καταθέσεις εις Δολ. ΗΠΑ, δολ. Καναδά, Λίρας Αγγλίας (μέχρι ποσού δολ. ΗΠΑ 200 χιλ. ή ισοτίμου). ι)Προθεσμίας 3 έως 6 μηνών (μη συμπεπληρωμένων) μέχρι 14% ετησίως. ιι)Προθεσμίας 6 (συμπεπληρωμένων) έως και 12 μηνών μέχρι 15% ετησίως. Διά προθεσμίας άνω των 12 μηνών απαιτείται προσυνεννόησις μετά της Τραπέζης της Ελλάδος δια τον καθορισμόν επιτοκίου. β)Καταθέσεις εις λοιπά αποδεκτά νομίσματα. Ανεξαρτήτως ποσού και προθεσμίας τα επιτόκια των καταθέσεων εις τα εν λόγω νομίσματα καθορίζονται κατά περίπτωσιν κατόπιν προσυνεννοήσεως μετά της Τραπέζης της Ελλάδος δυνάμει της παρασχεθείσης εις αυτήν εξουσιοδοτήσεως δια της υπ’ αριθ. 5/13/26.11.1971 αποφάσεως της Νομισματικής Επιτροπής. 2.Διευκρινίζει ότι εις ας περιπτώσεις αι Τράπεζαι δεν εκχωρούν έναντι δραχμών εις την Τράπεζαν της Ελλάδος το συνάλλαγμα εκ καταθέσεων ομογενών εξωτερικού αλλά τοποθετούν τούτο δι’ ίδιον λογαριασμόν εις το εξωτερικόν το εφαρμοζόμενον υπ’ αυτών επιτόκιον επί των εν λόγω καταθέσεων είναι ελευθέρως διαπραγματεύσιμον μετά του καταθέτου μη υποκείμενον εις οιονδήποτε περιορισμόν ως προς το ανώτατον ύψους αυτού. 3.Δια καταθέσεις της κατηγορίας (1)α ανωτέρω όπου καθορίζονται δια της παρούσης αποφάσεως ανώτατα όρια επιτοκίων, το επιτόκιον προσαυξάνεται κατά 1 και ½ εκατοστιαίαν μονάδα εφ’ όσον κατά τον χρόνον της καταθέσεως συμφωνείται η εις δραχμάς καταβολή του συνόλου των λογιζομένων εκάστοτε τόκων. Η προσαύξησις αύτη βαρύνει την Τράπεζαν της Ελλάδος και καταβάλλεται εις τας Τραπέζας βάσει διαδικασίας καθορισθησομένης υπ’ αυτής. Οι ούτω λογιζόμενοι τόκοι (κανονικοί και πρόσθετοι) των καταθέσεων της παρούσης κατηγορίας δραχμοποιούνται με την τρέχουσαν τιμήν αγοράς συναλλάγματος της ημερομηνίας λογισμού των τόκων και φέρονται εις πίστωσιν λογαριασμού Ταμιευτηρίου τηρουμένου εις δραχμάς επ’ ονόματι του δικαιούχου. 4.Αι Τράπεζαι δέον όπως εις την υπ’ αυτών υποβαλλομένην μηνιαίως προς την Τράπεζαν της Ελλάδος (Διεύθυνσιν Οικονομικών Μελετών) κατάστασιν υπολοίπων καταθέσεων εμφανίζουν κεχωρισμένως τας καταθέσεις ομογενών εξωτερικού εις συνάλλαγμα με την ακόλουθον ανάλυσιν: α)Καταθέσεις ομογενών μη εκχωρούμεναι εις την Τράπεζαν της Ελλάδος. β)Καταθέσεις ομογενών ανακατατιθέμεναι εις την Τράπεζαν της Ελλάδος. γ)Καταθέσεις ομογενών εκχωρούμεναι έναντι δραχμών εις την Τράπεζαν της Ελλάδος: ι)Με ανάληψιν τόκων εις συνάλλαγμα. ιι)Με ανάληψιν τόκων εις δραχμάς. Το εις δραχμάς αντίτιμον των καταθέσεων τούτων θα υπολογίζεται με την τρέχουσαν εκάστοτε ισοτιμίαν της ημέρας εις την οποίαν αναφέρονται τα υπόλοιπα. 5.Τα δια της παρούσης οριζόμενα νέα επιτόκια έχουν εφαρμογήν επί των από 21ης Μαρτ. 1980 και εφ’ εξής:δημιουργηθησομένων το πρώτον ή ανανεωθησομένων προθεσμιακών καταθέσεων εις συνάλλαγμα επ’ ονόματι ομογενών εξωτερικού. Η παρούσα απόφασις δέον όπως τύχη της εγκρίσεως του Υπουργικού Συμβουλίου, δημοσιευθήσεται δε εις την Εφημερίδα της Κυβερνήσεως (τ.Α΄). (Μετά την σελ. 124,36) Σελ. 124,37 Τεύχος 736-Σελ. 111 Επιτόκια Τραπεζών 12.Θ.βα.3